Zaključci sa 14. sjednice NVa – 13.07.2026.	

Dnevni red:

1. Usvajanje zapisnika sa 13. sjednice Nastavničkog vijeća održane 7. srpnja 2026. godine,
2. Rješenja o godišnjim odmorima za 2026. godinu,
3. Upisi učenika za školsku godinu 2026./2027. – informacija,
4. Razno.

Točka 1)
Otvara se rasprava glede teksta zapisnika 13. sjednice Nastavničkog vijeća održane 07. srpnja 2026. godine. Nakon što je utvrđeno kako primjedbi i nadopuna nema, ravnateljica isti daje na glasovanje. Tekst zapisnika je jednoglasno usvojen.

Točka 2)
Ravnateljica dijeli nastavnicima rješenja o godišnjim odmorima. Primjerke rješenja nastavnici su dužni potpisati i vratiti, a jedan primjerak rješenja nastavnici zadržavaju za sebe.

Točka 3)
Ravnateljica zahvaljuje upisnoj komisiji -  profesoricama K.K., A.V., M.K., psihologinji L.B. te pedagoginji J.B.A. na trudu koji su uložili prilikom upisa učenika.

Ravnateljica informira  Nastavničko vijeće o upisima u prve razrede. Ukupno smo upisali 18 učenika za zanimanje tehničar posluživanja (ostalo je još 6 slobodnih mjesta), 23 učenika za zanimanje kuhar, 17 učenika za zanimanje kuharski tehničar (ostalo je još 9 slobodnih mjesta), 13 konobara i 13 slastičara, 24 učenika za zanimanje tehničar za ugostiteljstvo. Za zanimanja kuharski tehničar i  tehničar posluživanja organizirat će se drugi upisni rok u kolovozu 2026. godine.

Točka 4)
Učenica 2.1 razreda, N.Š. prilaže zamolbu za premještanjem iz smjera turističko – hotelijerski tehničar u smjer kuhar. Molba učenice se jednoglasno prihvaća te se učenica upisuje u razredni odjel 3.4.

Ravnateljica informira Nastavničko vijeće da su sve svjedodžbe maturanata digitalizirane. Svjedodžbe svih ostalih razreda digitalizirat će se u kolovozu. Ravnateljica još jednom podsjeća sve razrednike da naprave sve potrebno u e – Dnevnicima.

Voditeljica B.B. čita raspored polaganja popravnih ispita za školsku godinu 2025./ 2026. godinu. Raspored polaganja također je stavljen na web stranice Ugostiteljske škole. Ukupno imamo 4 učenika koji su upućeni na polaganje popravnih ispita. To su učenici: K.V. koji pohađa 2.3 razred iz predmeta Hrvatski jezik. Učenik V.P. iz 1.5 razreda iz predmeta Matematika. Učenik 3.3 razreda L.K. iz predmeta Hrvatski jezik i Praktična nastava te učenica 4.2 razreda M.V. iz predmeta Promet i putničke agencije te Praktična nastava. 

Ravnateljica informira da će se 15. sjednica Nastavničkog vijeća održati dana 19. kolovoza u 8.00 sati, a nakon toga održat će se popravni rok iz predmeta Matematika (pisani ispit) u 9.00 sati, te pisani ispit iz predmeta Hrvatski jezik, također u 9.00 sati.

